
	Comisia pentru buget, finanţe şi bănci

	
	Bucureşti,        

Nr. 22/122/04.05.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.22/2011 privind reglementarea unor măsuri fiscale pentru unele livrări de bunuri şi prestări de servicii efectuate de Compania Naţională "Romtehnica" - S.A. către Ministerul Apărării Naţionale în anul 2011,  cu care comisia noastră a fost sesizată în fond cu adresa Biroului Permanent nr.PL.x 162 din  4 aprilie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/122/04.05.2011


RAPORT 
asupra proiectului de Lege pentru aprobarea Ordonanţei de urgenţă a Guvernului nr.22/2011 privind reglementarea unor măsuri fiscale pentru unele livrări de bunuri şi prestări de servicii efectuate de Compania Naţională "Romtehnica" - S.A. către Ministerul Apărării Naţionale în anul 2011
Cu adresa nr. PLx 162 din 4 aprilie 2011, Biroul Permanent conform art.95 şi 115  din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.22/2011 privind reglementarea unor măsuri fiscale pentru unele livrări de bunuri şi prestări de servicii efectuate de Compania Naţională "Romtehnica" - S.A. către Ministerul Apărării Naţionale în anul 2011.

Prezentul proiect de Lege are ca obiect de reglementare prorogarea termenului pentru plata taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către Compania Naţională „Romtehnica”-S.A., care acţionează în calitate de comisionar, în nume propriu, dar în contul Ministerul Apărării Naţionale, de la 31 august 2011 la 31 august 2012. De asemenea, prin derogare de la Codul fiscal, exigibilitatea taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către Compania Naţională „Romtehnica”-S.A. intervine la data încasării contravalorii acestora, dar nu mai târziu de data de 31 august 2012.
La întocmirea raportului s-au avut în vedere avizele  Consiliului legislativ, Comisiei pentru apărare, ordine publică şi siguranţă naţională şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 28 martie 2011.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 31 deputaţi din totalul de 33 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihail Vasile Ozunu – secretar de stat la Ministerul Apărării Naţionale şi doamna Mariana Vizoli – director la Ministerul Finanţelor Publice.
Raportul comisiei a fost votat în unanimitate de către deputaţii prezenţi la dezbateri. 

In urma dezbaterii,  în şedinţa din data de 03.05.2011, comisia propune Plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.22/2011 privind reglementarea unor măsuri fiscale pentru unele livrări de bunuri şi prestări de servicii efectuate de Compania Naţională "Romtehnica" - S.A. către Ministerul Apărării Naţionale în anul 2011, în forma adoptată de Senat.
	PREŞEDINTE,

Maria Eugenia Barna
	SECRETAR,

Nicolae Bud


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

